
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 85 

10 Μαίου 2016 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός συμπληρωματικών ειδικών όρων και πε¬ 
ριορισμών δόμησης για το διατηρητέο κτήριο επί 
της οδού Αίγυπτου 10Α στα Λαδάδικα του Δήμου 

Θεσσαλονίκης. 1 

Χαρακτηρισμός ως διατηρητέων των κτιρίων επί της 
οδού Βασιλέως Γεωργίου 299, των βοηθητικών κτι- 
σμάτων και του περιβόλου της αυλής του, φερόμε- 
νου ως ιδιοκτησίας Δημ. Αντωνίτση και του κτιρίου 
επί της οδού Βασιλέως Γ εωργίου 301, φερόμενου 
ως ιδιοκτησίας Εταιρείας Ακινήτων του Δημοσίου, 
που βρίσκονται στον οικισμό Σουφλί του Δήμου 
Σουφλίου του Νομού Έβρου και καθορισμός ειδι¬ 


κών όρων και περιορισμών δόμησης σε αυτά. 2 

ΑΠΟΦΑΣΕΙ Σ 

Αριθμ. 1507 (1) 


Καθορισμός συμπληρωματικών ειδικών όρων και περι¬ 
ορισμών δόμησης για το διατηρητέο κτήριο επί της 
οδού Αιγύπτου 10Α στα Λαδάδικα του Δήμου Θεσ¬ 
σαλονίκης. 

Η ΥΦΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79Α') «Νέος Οικοδομικός 
Κανονισμός» και ειδικότερα του άρθρου 6 αυτού, για την 
Προστασία Αρχιτεκτονικής και Φυσικής Κληρονομιάς. 

β) Του Π.δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.δ. 24/2015 (ΦΕΚ 20/Α/27.01.2015) και ειδικό¬ 
τερα του άρθρου 1 (παρ. 1δ) που αναφέρεται στη συ¬ 
γκρότηση του Υπουργείου Εσωτερικών και Διοικητικής 
Ανασυγκρότησης, μεταξύ άλλων από τις Υπηρεσίες του 
πρώην Υπουργείου Μακεδονίας και Θράκης με τις αρ¬ 
μοδιότητες, όργανα, θέσεις και προσωπικό, όπως αυτά 
έχουν διαμορφωθεί κατά την έκδοσή του και με τους 
εποπτευόμενους από αυτό φορείς. 


2. Την υπ’ αριθμ. 35258/9-10-2015 (ΦΕΚ 2206/Β/13-10-2015) 
απόφαση του Πρωθυπουργού και του Υπουργού Εσωτε¬ 
ρικών και Διοικητικής Ανασυγκρότησης, «Ανάθεση αρμο¬ 
διοτήτων στην Υφυπουργό Εσωτερικών και Διοικητικής 
Ανασυγκρότησης, Μαρία Κόλλια-Τσαρουχά» 

3. Την υπ’ αριθμ. 5650/8-11-1994 απόφαση του Υπουρ¬ 
γού Μακεδονίας Θράκης, ΦΕΚ1217/Δ/22-11-1994, με την 
οποία το συγκεκριμένο κτήριο έχει χαρακτηριστεί ως 
διατηρητέο. 

4. Την από 2-12-2015 αιτιολογική έκθεση της Διεύ¬ 
θυνσης Περιβάλλοντος και Πολιτισμού του ΥΕΣΔΑ, που 
αφορά στο καθορισμό συμπληρωματικών ειδικών όρων 
και περιορισμών δόμησης για το διατηρητέο κτήριο 
του θέματος. 

5. Το με αριθμ. 4339/4-12-2015 έγγραφο της Διεύθυν¬ 
σης Περιβάλλοντος και Υποδομών του ΥΕΣΔΑ με το 
οποίο κοινοποιήθηκε η προαναφερθείσα αιτιολογική 
έκθεση στο φερόμενο ως ιδιοκτήτη του κτηρίου. 

6. Το γεγονός ότι δεν υποβλήθηκε ένσταση, στο προ- 
βλεπόμενο χρονικό διάστημα από το φερόμενο ως ιδιο¬ 
κτήτη του κτηρίου σύμφωνα με το με αρ. πρωτ. (ΥΕΣΔΑ) 
454/10.2.2016 έγγραφό του. 

7. Το με αριθμ. 3459/12.10.2015 έγγραφο της Υπηρεσί¬ 
ας Νεωτέρων Μνημείων και Τεχνικών έργων Κεντρικής 
Μακεδονίας, που εγκρίνει την αρχιτεκτονική μελέτη του 
κτηρίου του θέματος 

8. Την από 31-3-2016 θετική γνωμοδότηση με σημείωση 
του ΚΕ.Σ.Α.ΜΑ.Θ (πρακτικό 1/31-3-2016/θέμα 1°), αποφα¬ 
σίζουμε: 

1. Καθορίζουμε συμπληρωματικούς ειδικούς όρους και 
περιορισμούς δόμησης για το διατηρητέο κτήριο επί 
της οδού Αιγύπτου 10Α στην περιοχή «Λαδάδικα» της 
Θεσσαλονίκης, φερόμενο ως ιδιοκτησία του Ζαχαρία 
Γεχασκιέλ, όπως παρακάτω: 

Επιτρέπεται η κατασκευή ορόφου σε αντικατάσταση 
του κατεστραμμένου, ο οποίος να προσαρμοστεί τόσο 
στο αρχικό διατηρητέο ισόγειο κτίσμα όσο και στο πα¬ 
ραδοσιακό χαρακτήρα της περιοχής, χωρίς να προκαλεί 
ως προς τη μορφή και τον όγκο του και να ακολουθεί 
την τυπολογία και την μορφολογία των κτηρίων του 
ιστορικού τόπου των «Λαδάδικων». Το ύψος του νέου 
κτηρίου, συμπεριλαμβανομένης της κεραμοσκεπής του, 
θα εναρμονίζεται και δεν θα υπερβαίνει το ύψος των 
όμορων διατηρητέων κτηρίων του μετώπου της οδού 
Αιγύπτου. Σύμφωνα με τη γνωμοδότηση του ΚΕ.Σ.Α.ΜΑ.Θ 

(σχετ. 8), δίνεται η δυνατότητα να επιχριστεί ο όροφος με 
παραδοσιακό επίχρισμα που να περιέχει κεραμάλευρα. 

2. Κατά τα λοιπά ισχύουν τα οριζόμενα με την υπ. 
αριθμ. 5650/8-11-1994 απόφαση του Υπουργού Μακεδο- 
νίας-Θράκης (ΦΕΚ 1217/Δ/22-11-1994) με την οποία το 
συγκεκριμένο κτήριο έχει χαρακτηριστεί ως διατηρητέο. 

3. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου Ο.Τ.Α. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Απριλίου 2016 

Η ΥΦΥΠΟΥΡΓΟΣ 

ΜΑΡΙΑ ΚΟΛΑΙΑ-ΤΣΑΡΟΥΧΑ 
-♦- 

Αριθμ. 1506 (2) 

Χαρακτηρισμός ως διατηρητέων των κτιρίων επί της 
οδού Βασιλέως Γεωργίου 299, των βοηθητικών κτι- 
σμάτων και του περιβόλου της αυλής του, φερόμε- 
νου ως ιδιοκτησίας Δημ. Αντωνίτση και του κτιρίου 
επί της οδού Βασιλέως Γ εωργίου 301, φερόμενου ως 
ιδιοκτησίας Εταιρείας Ακινήτων του Δημοσίου, που 
βρίσκονται στον οικισμό Σουφλί του Δήμου Σουφλί- 
ου του Νομού Έβρου και καθορισμός ειδικών όρων 
και περιορισμών δόμησης σε αυτά. 

Η ΥΦΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α/09.04.2012) «Νέος Οικο¬ 
δομικός Κανονισμός» και ειδικότερα του άρθρου 6 αυτού. 

β) Του Π.δ. 108/2014 (ΦΕΚ 175/Α/28.08.2014) «Οργανι¬ 
σμός του Υπουργείου Μακεδονίας και Θράκης». 

γ) Του Π.δ. υπ’ αριθ. 24/27.01.2015 (ΦΕΚ20/Α/27.01.2015) 
«Σύσταση και μετονομασία Υπουργείων, μεταφορά της 
Γ ενικής Γ ραμματείας Κοινωνικών Ασφαλίσεων» και ει¬ 
δικότερα του αρθρ. 1 (παρ. 1δ) που αναφέρεται στη συ¬ 
γκρότηση του Υπουργείου Εσωτερικών και Διοικητικής 
Ανασυγκρότησης, μεταξύ άλλων από τις Υπηρεσίες του 
πρώην Υπουργείου Μακεδονίας και Θράκης με τις αρ¬ 
μοδιότητες, όργανα, θέσεις και προσωπικό, όπως αυτά 
έχουν διαμορφωθεί κατά την έκδοσή του και με τους 
εποπτευόμενους από αυτό φορείς. 

δ) Του Π.δ. υπ’ αριθ. 73/ 23.09.2015 (ΦΕΚ 116/Α/23.09.2015) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών» με το οποίο 
διορίζεται η Μαρία Κάλλια - Τσαρουχά στη θέση της Υφυ¬ 
πουργού Εσωτερικών και Διοικητικής Ανασυγκρότησης. 

2. Την υπ’ αριθ. 35258/09.10.2015 απόφαση του Πρωθυ¬ 
πουργού και του Υπουργού Εσωτερικών και Διοικητικής 
Ανασυγκρότησης (ΦΕΚ 2206/Β/13.10.2015) «Ανάθεση αρμο¬ 
διοτήτων στην Υφυπουργό Εσωτερικών και Διοικητικής 
Ανασυγκρότησης Μαρία Κάλλια - Τσαρουχά». 

3. Την από 13.01.2015 αιτιολογική έκθεση του Τμήματος 
Παραδοσιακών Οικισμών και Διατηρητέων Κτιρίων της 
Δ/νσης Περιβάλλοντος και Πολιτισμού του Υπουργείου 
Μακεδονίας και Θράκης. 


4. Τα με αριθμ. οικ. 176/13.01.2015, 954/18.03.2015, οικ. 
2516/25.06.2015 και 2848/12.08.2015 έγγραφα του Τμήμα¬ 
τος Παραδοσιακών Οικισμών και Διατηρητέων Κτιρίων της 
Δ/νσης Περιβάλλοντος και Πολιτισμού του Υπουργείου 
Εσωτερικών και Διοικητικής Ανασυγκρότησης (π. ΥΜΑΘ) 
(κοινοποίηση της αιτιολογικής έκθεσης). 

5. Το με αριθμ. 5549/17.07.2015 έγγραφο του Τμήματος 
Μητρώου και Επίβλεψης Περιουσίας της Δ/νσης Δια¬ 
χείρισης Περιουσίας της Εταιρείας Ακινήτων Δημοσίου 
ΑΕ (αρ. πρωτ. ΥΠ.ΕΣ.Δ.Α.: 2848/20.07.2015) με το οποίο 
εκφράζεται ότι δεν υπάρχει αντίρρηση στον προτεινό- 
μενο χαρακτηρισμό ως διατηρητέου του κτιρίου επί της 
οδού Β. Γ εωργίου 301. 

6. Τα με αριθμ. 15801/24.08.2015 και 20647/21.10.2015 
έγγραφα του Δήμου Σουφλίου (αρ. πρωτ. ΥΠΕΣΔΑ: 
3304/31.08.2015 και 4131/27.10.2015) σχετικά με την ολο¬ 
κλήρωση της διαδικασίας δημοσίευσης, ανάρτησης στο 
δημοτικό κατάστημα και στο διαδίκτυο, και θυροκόλλη- 
σης της από 13.01.2015 αιτιολογικής έκθεσης. 

7. Το γεγονός ότι δεν κατατέθηκε καμία ένσταση από 
τους ιδιοκτήτες του κτιρίου επί της οδού Β. Γ εωργίου 
299 μέσα στα χρονικά όρια της προβλεπόμενης από το 
Ν.4067/2012 προθεσμίας. 

8. Την από 07.12.2015 εισήγηση του Τμήματος Παραδο¬ 
σιακών Οικισμών και Διατηρητέων Κτιρίων της Δ/νσης 
Περιβάλλοντος και Πολιτισμού του Υπουργείου Εσωτε¬ 
ρικών και Διοικητικής Ανασυγκρότησης προς το Κεντρι¬ 
κό Συμβούλιο Αρχιτεκτονικής Μακεδονίας και Θράκης 
(ΚΕ.Σ.Α.Μ.Α.Θ.). 

9. Τη γνωμοδότηση του Κεντρικού Συμβουλίου Αρχιτε¬ 
κτονικής Μακεδονίας και Θράκης (πρακτικό 1/31.03.2016/ 
θέμα 4°), αποφασίζουμε: 

1. Χαρακτηρίζουμε ως διατηρητέο το κτίριο που βρίσκε¬ 
ται επί της οδού Βασιλέως Γ εωργίου 299, των βοηθητικών 
κτισμάτων και του περιβόλου της αυλής του, φερόμενου 
ως ιδιοκτησίας Δημ. Αντωνίτση που βρίσκεται στον οικι¬ 
σμό Σουφλί του Δήμου Σουφλίου του ΝομούΈβρου (όπως 
σημειώνεται στο επισυναπτόμενο απόσπασμα χάρτη σε 
κλ. 1:1000), για τους παρακάτω λόγους: 

α) Το κτίριο είναι αξιόλογο με αρχιτεκτονικά, κα¬ 
τασκευαστικά και μορφολογικά χαρακτηριστικά της 
αστικής αρχιτεκτονικής του Σουφλίου, που διατηρεί τα 
αυθεντικά δομικά υλικά κατασκευής του. 

β) Αποτελεί αξιόλογο δείγμα της κατασκευαστικής 
ποιότητας και αισθητικής των αστικών κτιρίων της επο¬ 
χής του τέλους του 19ου και των αρχών του 20ου αιώνα 
στο Σουφλί (περίοδο οικονομικής ακμής του οικισμού), 
με μορφολογικά εκλεκτικιστικά στοιχεία. Αποτελεί σύ¬ 
νολο με άλλα αντίστοιχα αστικού χαρακτήρα κτίρια 
που βρίσκονται στην κεντρική οδό Βασιλέως Γ εωργίου. 
Επιπλέον αποτελεί τεκμήριο ιστορίας της τεχνολογίας 
κατασκευής των κτιρίων αυτής της εποχής. 

γ) Οι εναρμονιζόμενες σε αυτό προσθήκες των βο¬ 
ηθητικών κτισμάτων, αποτελούν μέρος του συνόλου 
και της λειτουργικής οργάνωσης του δομημένου και 
αδόμητου χώρου. 

δ) Μέρος του συνόλου αποτελεί και ο περίβολος - 
μανδρότοιχος της ιδιοκτησίας από λιθοδομή με επανά¬ 
ληψη μικρών πεσσών από οπτοπλινθοδομή και μορφο- 
λογικά και κατασκευαστικά στοιχεία της παραδοσιακής 
αρχιτεκτονικής της περιοχής. 

ε) Το κτίριο και τα βοηθητικά κτίσματα του αποτελούν 
αξιόλογο κομμάτι του συνόλου και της κλίμακας των 
όγκων των κτιρίων του οικισμού, που συνδέεται με την 
ιστορία και την κοινωνική και οικονομική εξέλιξή του. 

στ) Η διατήρησή τους και η αποκατάστασή τους θα 
συμβάλλει στην ανάδειξη του αστικού χαρακτήρα του 
οικισμού και στη διάσωση και ανάδειξη της παραδοσι¬ 
ακής αρχιτεκτονικής κληρονομιάς και της αισθητικής 
φυσιογνωμίας της περιοχής. 

2. Χαρακτηρίζουμε ως διατηρητέο το κτίριο που βρί¬ 
σκεται επί της οδού Βασιλέως Γεωργίου 301, φερόμενου ως 
ιδιοκτησίας Εταιρείας Ακινήτων του Δημοσίου, που βρίσκε¬ 
ται στον οικισμό Σουφλί του Δήμου Σουφλίου του Νομού 
Έβρου (όπως σημειώνεται στο επισυναπτόμενο απόσπασμα 
χάρτη σε κλ. 1:1000), για τους παρακάτω λόγους: 

α) Το κτίριο είναι αξιόλογο με αρχιτεκτονικά, κατα¬ 
σκευαστικά και μορφολογικά χαρακτηριστικά της παρα¬ 
δοσιακής και αστικής αρχιτεκτονικής του Σουφλίου, που 
διατηρεί τα αυθεντικά δομικά υλικά κατασκευής του. 

β) Αποτελεί αξιόλογο δείγμα της κατασκευαστικής 
ποιότητας και αισθητικής των αστικών κτιρίων της επο¬ 
χής του τέλους του 19ου και των αρχών του 20ου αιώνα 
στο Σουφλί (περίοδο οικονομικής ακμής του οικισμού), 
με στοιχεία νεοκλασικά και εκλεκτικιστικά που συνδυά¬ 
ζονται με την τοπική αρχιτεκτονική παράδοση. Αποτελεί 
σύνολο με άλλα αντίστοιχα αστικού χαρακτήρα κτίρια 
που βρίσκονται στην κεντρική οδό Βασιλέως Γ εωργίου. 
Επιπλέον αποτελεί τεκμήριο ιστορίας της τεχνολογίας 
κατασκευής των κτιρίων αυτής της εποχής. 

γ) Αποτελεί αξιόλογο κομμάτι του συνόλου και της 
κλίμακας των όγκων των κτιρίων του οικισμού, που συν¬ 
δέεται με την ιστορία και την κοινωνική και οικονομική 
εξέλιξή του. 

δ) Η διατήρησή του και η αποκατάστασή του θα 
συμβάλλει στην ανάδειξη του αστικού χαρακτήρα του 
οικισμού και στη διάσωση και ανάδειξη της παραδοσι¬ 
ακής αρχιτεκτονικής κληρονομιάς και της αισθητικής 
φυσιογνωμίας της περιοχής. 

ε) Δεν χαρακτηρίζεται ως διατηρητέο το βοηθητικό 
κτίσμα που εφάπτεται στο πίσω μέρος του κτιρίου. 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική 
διαρρύθμιση των κτιρίων, καθώς και η αλλαγή της χρή¬ 
σης τους, εφόσον δεν αλλοιώνεται ο γενικός αρχιτεκτο¬ 
νικός χαρακτήρας τους και οι αρχές της σύνθεσής τους. 


5. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις 
των διατηρητέων κτιρίων, πλην των αναγκαίων, περι¬ 
ορισμένων διαστάσεων επιγραφών, που υποδηλώνουν 
τη χρήση τους. 

6. Για οποιαδήποτε επέμβαση στο εσωτερικό και εξω¬ 
τερικό των διατηρητέων κτιρίων και των στοιχείων του 
περιβάλλοντα χώρου τους που έχουν χαρακτηριστεί 
διατηρητέα, όπως και για την τοποθέτηση των αναγκαί¬ 
ων επιγραφών, απαιτείται ο έλεγχος της μελέτης από 
το αρμόδιο Συμβούλιο Αρχιτεκτονικής και η έγκριση 
αυτών από το Τμήμα Παραδοσιακών Οικισμών και Δια¬ 
τηρητέων Κτιρίων της Διεύθυνσης Περιβάλλοντος και 
Πολιτισμού του Υπουργείου Εσωτερικών και Διοικητικής 
Ανασυγκρότησης. Διευκρινίζεται ότι, με απόφαση της 
Υφυπουργού Εσωτερικών και Διοικητικής Ανασυγκρότη¬ 
σης μπορεί να ορίζονται εργασίες ή επεμβάσεις για τις 
οποίες δεν απαιτείται έγκριση της αρμόδιας υπηρεσίας 
του αντίστοιχου Υπουργείου. 

7. Η δυνατότητα ή μη προσθήκης κατ’ επέκταση (ειδική 
ρύθμιση), εφόσον δεν γίνεται υπέρβαση των όρων δόμη¬ 
σης που ισχύουν στην περιοχή και με την προϋπόθεση 
ότι δεν παραβλάπτει την ανάδειξη του διατηρητέου κτι¬ 
ρίου και δεν αλλοιώνει την αρχιτεκτονική φυσιογνωμία 
αυτού, θα εξετάζεται από τη Διεύθυνση Περιβάλλοντος 
και Πολιτισμού του Υπουργείου Εσωτερικών και Διοικητι¬ 
κής Ανασυγκρότησης, μετά από γνωμοδότηση του αρμόδι¬ 
ου για την περιοχή Συμβουλίου Αρχιτεκτονικής, σύμφωνα 
με τις διατάξεις της παρ. 3γ του άρθρου 6 του Ν.4067/2012 
«Νέος Οικοδομικός Κανονισμός (ΦΕΚ Α'/79/09.04.2012). 

8. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

9. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου Ο.Τ.Α.. 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Απριλίου 2016 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΑΚΡΙΒΕΣ ΑΝΤΙΓΡΑΦΟ 

Η Προϊστάμενη του Τμήματος Ηλεκτρονικής 
Διακυβέρνησης και Γραμματείας 
του Υπουργείου Εσωτερικών & Διοικητικής 
Ανασυγκρότησης(Μακεδονίας-θράκης) 
κ.α.α. 

Βασιλεία Μπαρμπίτσα 


ΥΠΟΥΡΓΕΙΟ ΕΣΩΤΕΡΙΚΩΝ ) 

& ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 
Το τοπογραιρικό αυτό διάγραμμα κλϊυακας 1 ίΟΟή 
συνοδεύει ' ην με οριΟ. ττρωτ.λ^.9.£./.Ι5ί.'.Ι* Λ ί?Α.Ιΐί> . 
Απόφαση . .Τιτί. Υψ ..ίβΜΧ.,1 ^. Λ εα ι .Κ. 
για τον χαρακτηρισμό ώς διατηρητέο* πΑΙ καμίαν { 
που βρίετ«ΠΒΙ εύΓ,κ Χ0\% ίκνί 

!χν&ν\Τ< «λιμ. μΐ)ιη»άτ«ν- .«ΕΝ. τον Λψ ι&β>«ν Πν>ν ααίλ«ά ,1 λ| 

ΐαίτ. .κλυ ,ο 5«\! .. βομγ.Λ Γι.αγ’-^αχ... 3οΔ. I 

του Δήμου ...?“νΛ^ϊ.\!Μ. | 

του Νομού ....&!αριο\Ι. | 

και για ταν καθορισμό ειδ'κεϋν όρων προστασίας ι 
και περιορισμών δόμησης αυτού. 

Θεσσαλονίκη .3.4.../....^|.. , ε0.1.ί> [ 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ( 9 % 


Ο ΙΙροκτια 
Παραδοσιακών Οίχ*ο 
υΐς Διζύ&ίνβ^^-Ητ 

V .· ; 

ιεναςτο.· ψέματος 

μών Ικ :ι ι ατ η ρη ι ί ω ν 





ριων 
Γΐσμού 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐ(ρ://νννννν·0ΐ.αΓ - ε-π)3ίΙ: ννεΙ]Π)3ίίει·.?((ή>6{.ίΐΐ' 


























